खुश हुए पिता, कहा- जिम्मेदारी ढंग से निभाना
नए जिलाध्यक्ष का दो पूर्व जिलाध्यक्षों सहित युवा मोर्चा कार्यकर्ताओं ने किया स्वागत
भास्कर संवाददाता | बुरहानपुर
भाजपा के चौथे जिलाध्यक्ष बनने के बाद विजय गुप्ता को पहली सीख अपने घर से ही मिली। 76 साल के पिता हरिकिशन गुप्ता खबर सुन खुश हुए। लेकिन छोटे बच्चे की तरह बेटे को हिदायत भी दे डाली। बोले- नई जिम्मेदारी मिली है इसे ढंग से निभाना। हर कार्यकर्ता से सीधे जुड़े रहना। सबका काम समय पर करना। विजय गुप्ता भी पिता की सीख को मन में उतारते गए।
जिलाध्यक्ष बनने के बाद पहले दिन उन्होंने आमजन, कार्यकर्ताओं से मेल-मिलाप में बिताया। सुबह उठकर पिता के पैर छूए। इसके बाद मंदिर जाकर प्रभु के दर्शन किए। अपने गांव मांजरोद के वरिष्ठजन का आशीष लिया। कार्यकर्ताओं से मुलाकात की। सभी ने उन्हें मिलकर काम करने का भरोसा दिलाया। इसके बाद वे बुरहानपुर पहंुचे। यहां सांसद और प्रदेशाध्यक्ष नंदकुमारसिंह चौहान के कार्यालय में पूर्व जिलाध्यक्ष रामदास शिवहरे और दादाराव महाजन ने फूलमाला पहनाकर उनका स्वागत किया। भाजयुमो की ओर से जिलाध्यक्ष मनोज लधवे, युवा नेता हर्षवर्धनसिंह चौहान, सुजयसिंह चौहान सहित अन्य कार्यकर्ताओं ने भी स्वागत किया।
प्रदेशाध्यक्ष और राष्ट्रीय उपाध्यक्ष की अगवानी की
जिलाध्यक्ष विजय गुप्ता ने पहले कार्यक्रम ताप्ती श्रवणमाला में शिरकत की। इससे पहले उन्होंने ट्रेन से बुरहानपुर पहुंचे प्रदेशाध्यक्ष नंदकुमारसिंह चौहान और पार्टी के राष्ट्रीय उपाध्यक्ष डॉ. विनय सहस्त्रबुद्धे की अगवानी की। दोनों नेताआें ने उन्हें शुभकामना दी। विजय गुप्ता बुधवार को अपने गांव पहुंच अन्य कार्यकर्ताओं से मुलाकात करेंगे।
सांसद कार्यालय में कार्यकर्ताओं ने भाजपा जिलाध्यक्ष विजय गुप्ता का स्वागत किया।
hin_Deva hin_Deva bho_Deva hin_Deva hin_Deva hin_Deva hin_Deva hin_Deva